section_heading: Snimanje
paragraph_text: The Beatles počeli su snimati pjesmu 29. ožujka 1967. godine, dan prije no što su pozirali za fotografiju za omot albuma Sgt. Pepper. Snimili su pjesmu deset puta, a završili su oko 5.45 ujutro. Na matrici je Starr svirao bubnjeve, McCartney glasovir, Harrison glavnu gitaru, a Lennon je udarao kravlje zvono. U zoru, Starr se jedva dovukao do stepenica kako bi krenuo kući – ali ostali Beatlesi su ga nagovorili da otpjeva pjesmu odmah. Jedva je pristao, a ostali Beatlesi bili su uz njega kao moralna podrška. Sljedećeg dana su dodali tamburin, prateće vokale, bas-gitaru i još električne gitare. Urednica časopisa TeenSet Judith Sims intervjuirala je jednog-po-jednog tijekom snimanja. Dok se pjesma snimala, u studiju su bili tehničari Mal Evans i Neil Aspinall, publicisti Tony Barrow i Terry Doran, fotografi Leslie Bryce i Frank Herrmann, i Cynthia Lennon.<ref>